|  |  |  |
| --- | --- | --- |
|  | C:\Users\Zorica\Documents\EUROPE DIRECT\Europe Direct 2014\AKTIVNOSTI\Natječaj - Dani EU jezika\edl_logo_web1.png |  edic sb.jpg |

ŠTO JEZIČNA RAZNOLIKOST U EUROPI ZNAČI ZA VAS? – NATJECANJE U PISANJU SASTAVA

Kako bi obilježili Europski dan jezika 2014., Europski informacijski centar Slavonski Brod u suradnji s Europskim domom Slavonski Brod, Brodsko-posavskom županijom, radijskom kućom Soundset Brod i Pučkim otvorenim učilištem Libar, organizira natjecanje u pisanju sastava za učenike osnovnih i srednjih škola s područja Brodsko-posavske županije.

Želimo znati mišljenje mladih o:

1. Jezična raznolikost u Europi – izvor ograničenja ili izvor bogatstva?¸
2. Kako jezici maloga govornoga područja, kakav je i hrvatski jezik, mogu opstati u procesima globalizacije i jezične dominacije jezika velikoga govornoga područja?
3. Smatrate li višejezičnost kulturnim bogatstvom koje može obogatiti sve koji žive u takvome okružju?

Učenici će imati prilike osvojiti **besplatno pohađanje jednog modula tečaja stranog jezika po izboru pobjednika, sudjelovanje na međunarodnim seminarima za mlade i druge zanimljive nagrade**.

Nastavnike molimo da potaknu učenike na kreativnost koja će biti nagrađena vrijednim nagradama. Mišljenje o jednom ili sva tri pitanja mogu izraziti u obliku sastava (najviše 700 riječi).

***Uvjeti sudjelovanja:***

1. Na natjecanju mogu sudjelovati svi učenici osnovnih i srednjih škola s područja Brodsko-posavske županije u dobi od 12 do 18 godina.
2. Prijava i sastav mogu biti poslani na hrvatskom ili na bilo kojem službenom jeziku Europske unije.
3. Tekstovi moraju jasno biti povezani s temom natjecanja.

***Pravila prijave:***

1. Natjecanje je podijeljeno u dvije dobne skupine: od 12 do 15 godina i od 16 do 18 godina.
2. Svaki učenik može poslati samo jedan rad – sastav od 700 riječi (uključujući naziv, naslov i podnaslove).
3. Svakom prijavljenom sastavu valja priložiti naslovnu stranicu sa sljedećim podacima: ime i prezime učenika, adresa, broj telefona i adresa e-pošte škole, kao i naslov sastava te ukupan broj riječi. Naslovna stranica se ne ubraja u ukupan broj riječi sastava.
4. Sastav pisan na papiru mora biti ispisan na računalu (*Microsoft Word Dokument*).

***Kada i kako poslati svoj rad?:***

1. Učenici svoje radove mogu prijaviti putem e-mail adrese ***europedirect@usrcu.eu*** (Microsoft Wordov Dokument kao privitak) ili
2. na adresu Europskog informacijskog centra Slavonski Brod, Antuna Barca 30, 35000 Slavonski Brod do 20. rujna 2014.

***Objave rezultata natječaja:***

1. Sudionici natječaja će na vrijeme biti obaviješteni o rezultatima natječaja –najkasnije do 24. rujna 2014.
2. U suradnji s Brodsko-posavskom županijom EDIC Slavonski Brod će organizirati svečano uručenje nagrada učenicima za najbolje sastave.
3. Nagrađeni radovi će biti objavljeni na stranicama EDIC-a Slavonski Brod i putem radijske kuće Soundset Brod.

Europski informacijski centar Slavonski Brod, e-mail: europedirect@usrcu.eu,

f: + 385 35 265 189, t: + 385 35 415 190, mob.: + 385 99 555 1115